
אישור מוסדות ציבור לעניין סעיף 46 לפקודת מס הכנסה

היו"ר אברהם הירשזון:

	 שלום לכולם, אני מתכבד לפתוח את הישיבה. 
	
	על סדר היום – 
יש פה 2 רשימות של עמותות, והייתי מבקש מהחברים לעבור על הרשימות, ואם יש הערות – להעיר. אם אין – נאשר. 

יצחק הרצוג:

	 על מה אנחנו מצביעים? 

ליאת קרפטי:

	2988004 ו- 03001104 והרשימה השניה – 2894204. 

רשימה מס': 2894204 
	1. 
	העמותה להקמת בית ספר דמוקרטי בבקעת אונו
	מס': 580368728

	2. 
	רפאנו – יעוץ והכונה רפואי
	מס': 580371508

	3. 
	המכללה האקדמית גליל מערבי, באחריות אקדמית של אוניברסיטאות בר אילן
	מס': 580362580

	4. 
	אגודה ישראלית למען ילדים עולים
	מס': 580388882

	5. 
	גמ"ח חסדי יהודה דוד ואליהו
	מס': 580281624

	6. 
	מאור החיים אילת
	מס': 580338283

	7. 
	אהבה לניזקק
	מס': 580300697

	8. 
	הקרן להנצחת אורי ביטון
	מס': 580299931

	9. 
	עמותת גמ"ח אורנית
	מס': 580384394

	10. 
	עמותה למניעת אלימות במשפחה וילדים במצוקה
	מס': 580403186

	11. 
	בית כנסת קרית אליהו רעננה
	מס': 580246833

	12. 
	אח"י אחדות חברת ישראל
	מס': 580114866

	13. 
	עמותת צדקת מנחם
	מס': 580341931

	14. 
	עמותת בית הכנסת בית מאיר יהוד
	מס': 580206688

	15. 
	אגודת בית כנסת יוצאי לוב, יד גיבורים
	מס': 580136828

	16. 
	עמותת מהפך
	מס': 580321685

	17. 
	סהר – סיוע והקשבה ברשת
	מס': 580399681

	18. 
	הקדש קרן יוסף וקריסטינה קסירר
	מס': 590019220

	19. 
	חלון לעולם המחר
	מס': 580330843

	20. 
	עמותת יתומי מערכות ישראל וצה"ל
	מס': 580359990

	21. 
	חץ – חושבים ציונות בע"מ
	מס': 513391979

	22. 
	האגודה למען הזקן במטה יהודה
	מס': 580089761

	
	עמותת בית חולים יוספטל
	מס': 580268274



רשימה מס': 2988004 
	1.
	פאפאס פור פיס בישראל
	מס': 513348664

	2.
	ועד הרבנים לעניני צדקה 
	מס': 580345122

	3.
	זכות לחלשים חובת המעשים
	מס': 580419133

	4.
	עמותת כ"ן כוח נשים לקידום מנהיגות נשים בישראל
	מס': 580357929

	5.
	רמות על הגל מקיף ז' באר שבע
	מס': 580399384

	6.
	בית כנסת גני יהודית י"ב בשבטי ישראל ראשון לציון
	מס': 580065902

	7.
	אגודת בית כנסת היכל ציון רעננה
	מס': 580071769

	8.
	בית כנסת מרכזי שדרות סמאטס
	מס': 580133650

	9.
	האיגוד הישראלי לשחמט
	מס': 580028470

	10.
	מכון משפטי ארץ
	מס': 580365443

	11.
	שיח סוד האגודה לקידום החינוך החרדי המיוחד
	מס': 580014322

	12.
	באור פניך ילהכון
	מס': 580332898

	13.
	אדר היקר
	מס': 580206605

	14.
	בית חב"ד המרכזי באר שבע
	מס': 580111805

	15.
	בית מדרש וכולל אברכים דרכי תורה רחובות
	מס': 580309086

	16.
	קרן גל ונועה ז"ל
	מס': 580403970

	17.
	לתת תקוה בע"מ
	מס': 513276147

	18.
	רחל אם הבנים
	מס': 580299055

	19.
	מיח"א מחנכי ילדים חרשים באר שבע
	מס': 580030153

	20.
	עמותת מנורה
	מס': 580344091

	21.
	מוסדות אור יוחנן
	מס': 580357531

	22.
	קהילת בית תפילה רמת בית שמש
	מס': 580356491




רשימה מס': 3001104
	1.
	המרכז האקדמי רופין
	מס': 580314193




היו"ר אברהם הירשזון:

	מי בעד?- רוב.  מי נגד? תודה, אושר. 


הצעה לסדר


נסים דהן:

	 יש לי הצעה לסדר. הממשלה אישרה תקציב שההשלכות שלו לא נדונו בוועדה הזו והם יבואו לדיון כרגיל רק כשהכנסת תגמור את הפגרה. הממשלה אישרה את תקציב המדינה לשנת 2005 והוא יגיע אלינו רק אחרי הפגרה, ורק אז נתחיל לדון בו, ועוד פעם ניכנס לסד של לוח זמנים צפוף, ונעשה את זה לצערי הרב לא על הצד הטוב ביותר, כמו שאנחנו אמורים לעשות זאת. אמנם אנחנו בפגרה, אבל אני חושב שעל עיקרי הדברים אפשר לקיים ישיבה אחת, כדי לשמוע את עיקרי הדברים שעליהם מבוסס התקציב, כדי שנתחיל בכלל לדון בזה, לקבל מושגים. אחר כך יהיה לנו יותר קל, אבל לעשות את עצמנו, חברי ועדת הכספים, הדירקטוריון של המדינה כאילו לא קרה כלום? הממשלה אישרה תקציב והעולם ממשיך לזרום? אני אומר לכם שהולכת להיות רעידת אדמה בתקציב שהממשלה אישרה לשנת 2005, ואנחנו שותקים. 

היו"ר אברהם הירשזון:

	 תודה רבה על ההערה. אני רק רוצה לומר לך שאני עוד יותר קיצוני ממך. אני חושב שהיה צריך להביא את הדברים לוועדה, ואני לא בטוח שלא צריך להקים ועדה מיוחדת, וכל נושא של שיפוץ בתקציב צריך לקבל בוועדה שלנו לפחות דיון רציני, ואני מתכוון לעשות את זה.

	לעצם העניין – עד שמגיעים לבית המרזח, אפשר לשתות כוסית בדרך, אז אני בהחלט מקבל את דעתך, לכן אני באמת אכנס את ישיבת הוועדה כדי לנסות ולשמוע, למרות שאין עדיין חומר מסודר ואין דברים מסודרים. 

נסים דהן:

	 מה שהיה מונח בפני חברי הממשלה, שיהיה מונח על שולחן הוועדה. 

אורית נוקד:

	 אני פניתי אליך אתמול במכתב, ואפילו זכרת וציינת את זה היום בבוקר. 

היו"ר אברהם הירשזון:

	 את וחבר הכנסת אורון – שניכם שלחתם לי מכתב באותו נושא. 

אורית נוקד:

	 אני אתמול קראתי בעקבות פרסום בעיתון "הארץ" על כך שפורסם דו"ח ממשלתי שקובע שהממשלה מקפחת את הגליל. אני עומדת בראש השדולה למען הגליל והנגב, ואני חושבת שוועדת הכספים צריכה לייחד לעניין הזה דיון נפרד. זה גם מתקשר לדברים שנאמרו קודם, כי כאמור - - -

היו"ר אברהם הירשזון:

	 אם נקיים דיון בנושא התקציב, אז חלק מזה יהיה גם הנושא הזה, וודאי נפעל גם בנושא הזה. 

אורית נוקד:

	 אני חושבת שמן הראוי היה לקיים דיון מיוחד לנושא הספציפי הזה. 


היו"ר אברהם הירשזון:

	 או שנכנס פעמיים את הוועדה או שנשאיר זמן לפני הישיבה לקיים דיון בנושא הזה. 

אבשלום וילן:

	 בעיתון "הארץ" של היום קראנו שעוד פעם בונים אלף יחידות דיור, ולא בנגב או בגליל. 

אורית נוקד:

	 אני בכל זאת הייתי מבקשת – אולי אפשר היה לקיים את הדיון באותו יום, אבל אני מבקשת שייוחד זמן מסוים לנושא הגליל, על מנת שזה לא ילך לאיבוד בין שאר הנושאים, שהם, כפי שצוין קודם – קשים. 

חיים אורון:

	בהמשך לדברים אני רוצה להציע שיהיו שני דיונים. הדו"ח שהתפרסם אתמול, וכתבתי לך עליו, לא היה צריך להפתיע אף אחד, כי דו"ח מבקר המדינה על הנגב לפני שלוש שנים העלה נתונים זהים, ומכמה בחינות אפילו יותר חמורים. אני חושב שהעניין הוא מעבר לוויכוח על התקציב, כי אני יודע איך הדברים ייראו: הוויכוח על התקציב יגיד שיש הנחיה מראש הממשלה לתת עדיפות. אני יודע מה האמירות האלה שוות, אבל לפי דעתי, מה שעולה מתוך שני הדו"חות הללו – ואת מה שהתפרסם אתמול לא קראתי – הוא שהעניין מתמקד בשאלה מבנית, ולא בשאלה של להחליט שמתוך אלף יחידות דיור בונים 300 בנגב, 300 בגליל, ובמקום אחר עוד 400. זו שאלה מבנית שאני, במכתב אליך, ביקשתי שהדיון יהיה עם מנכ"ל משרד ראש הממשלה ושר האוצר, בכדי לראות אם מתמודדים עם השאלה של הפריפריה, או שעוזבים אותה. אם עוזבים אותה – נקבל בכל שנתיים דו"ח כזה,  ולא משנה אם בכל פעם יעשו איזשהו תיקון קטן. 

	כמי שמכיר את הדברים באופן בלתי אמצעי, אני יכול לומר שהתמונה נעשית יותר ויותר חריפה. חברים ממפלגת העבודה מסיירים עכשיו הרבה בארץ, אז אתמול שמעתי את מצנע לאחר ביקור בנגב, ושלשום שמעתי את יולי תמיר, ובשבוע שעבר חבר הכנסת הרצוג היה בנגב, והם אומרים שזה דבר נורא. כל אחד חוזר מהנגב ואומר שהיה נורא. אני בכל בוקר בא משם ואומר לכם שזה נורא כל הזמן. לא צריך לנסוע לשם כל הזמן. אני חושב שבפגרה, דווקא לפני דיוני התקציב, זה יכול להיות נושא לבוקר מעניין. 

היו"ר אברהם הירשזון:

	השאלה היא אם לעשות את זה בפגרה או בתחילת המושב לפני שהתקציב מובא לוועדה. 

חיים אורון:

	יש אנשי מקצוע שעוסקים בזה. זה לא עניין של הכרעה נקודתית בתקציב הזה, להעביר מפה לפה. 

היו"ר אברהם הירשזון:

	 זאת אומרת שאתה מבקש לשריין דיון עם מומחים, דיון של שעתיים – שלוש בנושא הזה. 

אורית נוקד:

	 כן. זה גם מה שאני התכוונתי. 

היו"ר אברהם הירשזון:

	 אז אני מבקש ממנהל הוועדה לדאוג לזה. 

חיים אורון:

	התחלנו ממש לפני היציאה לפגרה בדיון בנושא העלאת תעריפי הביטוח הסיעודי. לפי דעתי הנושא לא גמור, ואם הוא גמור, אני מודאג איך הוא גמור. חברת הכנסת רוחמה אברהם היתה יושבת ראש הישיבה, והישיבה נקטעה לפני הסיכום. נאמר שיהיה לה המשך. העניין מטריד באופן קיצוני. 

היו"ר אברהם הירשזון:

	 אני מציע שייקבע מועד להמשיך את הדיון בנושא. 










שינויים בתקציב לשנת הכספים 2004 


היו"ר אברהם הירשזון:

	 על סדר היום – פניה לוועדה מספר 368, 369 ו – 370 המשרד לביטחון פנים. אין נציג. 

	אנו עוברים לבקשה מספר 384 – משרד התמ"ת. האם יש נציג? אין נציג. 


יצחק הרצוג:

	 זה בנושא מאיץ חלקיקים. 

נסים דהן:

	אני יכול להסביר את הנושא כי ביקרתי שם בשם ממשלת ישראל. זה בנושא מאיץ חלקיקים. 	

היו"ר אברהם הירשזון:

	 אנחנו עוברים לפניה מספר 400 – מכס.

סמדר אלחנני:

	יש לי הערה בקשר לבקשה הקודמת – מאיץ החלקיקים הוא דבר שכל מי שקרה פעם אחת טור מדעי בעיתון יודע מה זה. לא יכול להיות שלא ידעו שצריך להשתתף בזה. זה לא דבר שצריך לבוא באמצע השנה. 

נסים דהן:

	 זו השתתפות שנתית, ואם זה לא יאושר היום, כנראה שלא קורה אסון. 

סמדר אלחנני:

	אבל את זה יודעים בתחילת השנה, שתהיה התחייבות שנתית. לכן זה לא יכול לצאת מתוכניות מחקר ופיתוח שלא על פי חוק המו"פ. 

היו"ר אברהם הירשזון:

	 אנחנו עוברים הלאה – בקשה מספר 402 – תמ"ת. אין נציג. 

חיים אורון:

	את האוצר צריך להביא לפה, לא את התמ"ת. 

	אנחנו עוברים לבקשה מספר 421. 

הרצל יחזקאל:

	אני יועץ של הרב אלי בן דהאן, הנהלת בתי הדין הרבניים. אנחנו מבקשים לבצע שינויים פנימיים. יש לנו חוסר בסעיף של שמירה ואבטחה ולכן מבקשים להעביר מסעיף לסעיף. 


היו"ר אברהם הירשזון:

	 יש התנגדות? יש שאלות? מי בעד אישור הבקשה? מי נגד? תודה, הבקשה אושרה. 

חיים אורון:

	יש שינוי בבתי הדין הרבניים  מאז שאתם נפרדם? 

הרצל יחזקאל:

	כן. 

משה גפני:

	 מה הסיבה שעברתם למבנה חדש? 

קריאות:

	- - -

היו"ר אברהם הירשזון:

	 אנחנו עוברים לבקשה מספר 478, 479. 

הרצל יחזקאל:

	משרד האוצר מבקש להעביר מהרזרבה הכללית לבתי הדין הרבניים עקב חישוב לא נכון בבסיס התקציב של הנהלת בתי הדין הרבניים. יש לנו בעיה תפעולית בשוטף, ולכן אנו מבקשים שיאשרו לנו את מיליון שקל. 

חיים אורון:

	אני שואל האם יש שינוי בתקציבים של בתי הדין הרבניים בעקבות השינוי? האם יש יותר תקציבים? פחות תקציבים? 

הרצל יחזקאל:

	אם היו יותר תקציביים לא היינו באים לבקש עכשיו מיליון שקל כדי לתפעל את בתי הדין הרבניים בשוטף. לצערנו הרב אין תקציבים לבתי הדין הרבניים. אני חשבתי שיהיה שינוי. לדעתי אנחנו בגירעון גדול. בסיס התקציב שלנו יש בעיה, ואני מדבר על הדברים האלמנטריים ביותר בבתי הדין הרבניים, ומקווה מאד שהאוצר, יחד עם ועדת הכספים, יידעו לנהל את הנהלת בתי הדין בצורה תקציבית כראוי, ואני יכול לתת כדוגמה את המיחשוב. אנחנו נמצאים הרבה מאחורי בתי המשפט שקיבלו למעלה מ- 62 מיליון שקל למיחשוב, זאת כאשר הנהלת בתי הדין הרבניים מתוקצבים בפחות מאשר בשנה שעברה, זאת אומרת: בפחות מחצי מיליון שקל. 

משה גפני:

	 אני רוצה להעיר ששלחתי מכתב לשר האוצר לפני חודשים ארוכים, וגם לשר המשפטים, שנאמר שמכיוון שבתי הדין הרבניים יעברו למשרד המשפטים הם יושוו לבתי המשפט. מתברר שבתקציב האחרון, תקציב בתי המשפט גדל בסביבות 6% ובתי הדין הרבניים – תקציבם ירד בקרוב ל- 40%. עדיין לא קיבלתי תשובה. 


היו"ר אברהם הירשזון:

	 תודה. מי בעד ההעברה?- רוב.  מי נגד? – אין מתנגדים. תודה, הבקשה אושרה. 

	אנחנו עוברים לבקשה מספר 422 – משרד הפנים. אין נציג. 

רוחמה אברהם:

	אדוני היושב ראש זו שערורייה. זה קורה בכל פעם מחדש. 

איוב קרא:

	 אני מציע שנשים את הבקשות האלה ל- 3 חודשי הקפאה. 

היו"ר אברהם הירשזון:

	 יש שני מעגלים – המעגל הראשון הוא לנזוף באותם אנשים שלא הגיעו. המעגל השני הוא של אלה שצריכים לקבל את הכסף, ויכול להיות שאנחנו רוצים שהם יקבלו אותו, אז מה, נעניש אותם בגלל איזה פקיד שלא הגיע? 

רוחמה אברהם:

	לא, אבל אני מציעה שאולי נחשוב על איזושהי דרך לפתרון משום שהמצב הולך ומתדרדר. 

היו"ר אברהם הירשזון:

	 אנחנו עוברים לבקשה מספר 467, 468. משרד התקשורת. מישהו יכול להסביר את הפניה? אין נציג. 

	בקשה מספר 469 – אין נציג. תודה. 

	אנחנו עוברים לבקשות מספר  - 472, 473, 474 ו- 475. משרד הבינוי והשיכון. אין נציג. 

יצחק הרצוג:

	מי הרפרנט של 472? זה לא שיכון בכלל. זו בקשה חשובה. 

איוב קרא:

	 בהקשר לזה היתה בקשה של הממונה על התקציבים להעברת 2 מיליון שקל לרשות למלחמה בסמים. אין כאן נציג. 

היו"ר אברהם הירשזון:

	 מי אמר לך שאין? 

חיים אורון:

	בקשות 472, 495 – אני יכול להבין למה משרד האוצר לא פה, כי יש פה 19 מיליון שקל תקציב שוטף למועצות דתיות, 18 מיליון שקל – משרד החינוך, בנות בשירות לאומי, ו – 20 מיליון שקל למשרד העבודה והרווחה לצרכים מיוחדים לילדים במצבי עוני, 16 מיליון שקל למשרד הבריאות עבור - - 

נסים דהן:

	 1.6. 

חיים אורון:

	כנראה שזה האמבולנס של שדרות. אני מציע שהפעם נעשה את זה הפוך - - -

היו"ר אברהם הירשזון:

	 אבל אני אומר לך – נעשה סבב מאוחר יותר, ואולי יגיעו הרפרנטים 

חיים אורון:

	ואם לא יגיעו – נאשר את זה היום. 

היו"ר אברהם הירשזון:

	 לכן אמרתי – שאני לא רוצה להעניש מוסד בגלל האדם. 

דניאל בנלולו:

	 אני התכוונתי לומר את מה שאמר חבר הכנסת אורון. 

ניסן סלומינסקי:

	 גם אני תומך בעניין. 

היו"ר אברהם הירשזון:

	347 475 – תמ"ת. האם יש נציג? הם לא נמצאים. 

	אנחנו עוברים למספר פניה לוועדה 500. אני רוצה לומר שדיבר איתי חבר הכנסת הרצוג, ואמר שמכיוון שאמו היא יושבת ראש המועצה למען ארץ ישראל יפה הוא מבקש לא להיות נוכח בדיון. מאחר שזו פניה מורכבת, אני מציע, אדוני, שלא תשתתף בהצבעה. 

יצחק הרצוג:

	 יש נושא אחד חשוב – בית בן גוריון. 

משה שגיא:

	הפניה הזו היא פניה לצורך פתיחת שנת הלימודים תשס"ה. כלולים בה מספר נושאים שאזכיר אותם – הנושא המרכזי הוא הקצאת תקציב חוק השילוב לשנת הלימודים תשס"ה. היא הוקצבה ברזרבה וכרגע היא מחולקת בהתאם לתוכנית, לסעיפים התקציביים, כגון – פסיכולוגים, סייעות ושעות שילוב. יש פה איזון תקנות שכר. האוצר תקצב ברזרבה חלק מעלויות השכר, רזרבה שנועדה לתקצוב של העברה מפנסיה תקציבית לפנסיה צוברת, ואת כל המשמעויות שנוגעות לתקנות השכר השונות. כרגע יש פה חלק ששוחרר לתקנות הספציפיות. יש פה נושאים של שינויים שיחידות מבקשות לבצע בהתאם לתוכנית העבודה שלהן בין הסעיפים השונים, לצורך הפעילות השוטפת שלהם. 

רוחמה אברהם:

	הפניה היא גדולה, ומתוך עיון בסעיפים סיכמתי עם קובי הבר שהוא יתקצב פניה על סך של 2 מיליון שקלים לשמירה על יהדות ומורשת ישראל, והיה סיכום עם שרת החינוך שהיא תעביר את זה לכל מיני עמותות כאלה ואחרות. אני לא הצלחתי לגלות אם אכן 2 מיליון השקלים האלה קיימים בהגדרה הזו, למרות שנאמר לי בצורה חד משמעית ומפורשת שזה יהיה בפניה הזו. 

משה שגיא:

	ייתכן מאד שזה כלול, אבל את זה האוצר עשה, האוצר תקצב, ולכן אני לא יכול להגיד לך. זו פניה שמגיעה מהאוצר. 

נסים דהן:

	כי שכאן מספר סעיפים שקוצצו ואני הייתי רוצה להבין למה, כי על פניו הם נראים סעיפים חשובים מאד, ושם כל הוצאה היא חיונית, ואף פעם אין שם כסף מיותר. למשל – ביטחון ובטיחות במוסדות חינוך. מפחיתים שם כמיליון שקל. אמנם זה כסף קטן אבל אני בטוח שלבטיחות במוסדות חינוך אין אף פעם סוף. או, למשל – חינוך מיוחד, שפתאום מקצצים שם כמעט 30 מיליון שקל. אני רוצה להבין למה בחינוך מיוחד יש פתאום קיצוץ כזה גדול. אמנם בדרך כלל המשרד מכיר את הצרכים שלו, אבל אנחנו, כחברי כנסת, צריכים להבין למה יש חינוך מיוחד מקוצץ, כאשר כולנו יודעים, במיוחד אחרי חוק השילוב, שהחינוך המיוחד חסר תקציבים. 

יצחק הרצוג:

	 אני קיבלתי מכתב מפרקליטות המדינה, כיוון שהייתי עותר בעתירה הזו, שאתם מקצים 100 מיליון שקל וכך, סוף סוף, באמת התקדמנו ליישום, וזה נוגע לסעיף החינוך המיוחד. אני רק רוצה שתאשרו שזה הסכום הכללי שאתם מעבירים. 

משה שגיא:

	כן, כן. 100 מיליון ₪ לשנת הלימודים תשס"ה. 

יצחק הרצוג:

	 תודה, ושתאשרו שאתם מעבירים את הסכום הדרוש לבית בן גוריון, לצורך הצלתו. 

משה שגיא:

	אדי יצא לבדוק את זה כרגע. 

קריאה:

	זה במשרד החינוך? 

יצחק הרצוג:

	 כן, על פי חוק. 

נסים דהן:

	 יש עוד סעיף שקוצץ מאד – שירותי עזר למערכת החינוך. 

חיים אורון:

	יש פה קיצוץ ב- 4 מיליון שקל בחינוך לדמוקרטיה ויהדות. זה 4 מיליון מתוך 18 – זה מעל 25%. האם יש עודף חינוך לדמוקרטיה ויהדות? 

	יש פה תוספת של 70 מיליון שקל לחינוך העצמאי והמוכר האם זה עדכונים של - - ? 


משה שגיא:

	אלה רק עדכוני שכר. אין פה שינוי ריאלי. 

חיים אורון:

	אם אלה עדכוני שכר אז אין לי טענה. יש פה העברה למוסדות תורניים – 11 מיליון, ויש פה סעיף שתמיד מוציא אותי מהכלים: הבטחת הכנסת מינימום לאברכים בכוללים. למה במשרד החינוך יש תקדים בהבטחת שכר מינימום? 

נסים דהן:

	 זה עבר מהדתות. 

חיים אורון:

	תאמין לי שאני יודע. גם שם לא היה מקום. המקום היחידי שבו צריך להבטיח שכר מינימום זה במשרד העבודה והרווחה, על פי קריטריונים שווים בחינוך. למה מוסיפים פה 12.5 מיליון שקל? כי יש יותר אברכים, או יש פחות? כי ירד שכר המינימום? 

משה שגיא:

	יש 30 מיליון פחות בתקציב. 

משה גפני:

	 כשהגיע התקציב, בהבטחת הכנסה היה קיצוץ של 40 מיליון שקל. שאלתי איך זה יכול להיות, הרי יש קריטריון, אז אמרו לי שלא, היות ועושים קיצוץ אחיד של 25%, לכן מורידים. אז אמרתי שזה יותר מ- 25% וחסרים 12 מיליון, אז אמרו לי שטעו, ויביאו את זה בעוד חודש. עוד חודש מאז אישור התקציב זה אוגוסט, לפי האוצר, ולכן זה הגיע עכשיו. זאת אומרת שמה שמקבלים שם בהבטחת הכנסה - - -. 

	אני מצטרף לשאלות ששאלו קודם ואני שואל באמת על מה שאנחנו עומדים לקבל – וזה כבר מופיע. מופיע קיצוץ בתרבות היהודית. זאת אומרת שכבר לקראת כניסתנו לקואליציה מקצצים בתרבות היהודית. אני מבקש לשאול את אנשי משרד החינוך שאלה: בתרבות היהודית גם היה קיצוץ בתקציב, אמנם לא גדול, אבל עד היום, כאשר אנחנו נמצאים באוגוסט, ארגוני התרבות היהודית קיבלו 20% מהתקציב. אני לא יודע בדיוק איך הולך החשבון הזה, מינואר עד סוף אוגוסט, איך קורה דבר כזה שמקבלים רק 20% וכל ארגוני התרבות היהודית קורסים. בנוסף זה שלא מעבירים את התקציב השוטף, שאושר כבר, אחרי הקיצוצים, מקצצים עוד כסף? יכול להיות שאפשר לקצץ את כל הסעיף - - 

צבי הנדל:

	 שכר לימוד על יסודי לתמיכה בבתי ספר – יש פה קיצוץ של 104 מיליון. זה סכום לא מבוטל. 

אדי הרשקוביץ:

	יש החלטת ממשלה על קיצוץ של 150 מיליון מה0 1.9.2004 שזה במסגרת שכר הלימוד העל יסודי. ההחלטה היא עוד משנת 2003. 


אהוד רצאבי:

	 בקשר להערתו של חבר הכנסת אורון – הגדלת תקציב להבטחת הכנסה לאברכים, זו העברה בתוך תקציב המשרד - - -

משה גפני:

	 זו תוספת. 

אהוד רצאבי:

	למיטב ידיעתי יש איזשהו בג"ץ בנושא הזה של הגדלת התקציב לאברכים. 

אדי הרשקוביץ:

	קודם כל, לשאלה של חבר הכנסת הרצוג – בית בן גוריון בפנים. לשאלת חברת הכנסת רוחמה אברהם – האוצר הוסיף לנו 2.5 מיליון שקל למכוני מחקר, ואנחנו מעריכים שמה שאת שואלת זה זה. 

משה שגיא:

	לגבי הקיצוץ בחינוך המיוחד זה מה שאמרתי – הקצאה של תקציב השילוב לתקנות השונות. יש רכישת משרות פסיכולוגים וסייעות. אלה סעיפים שמופיעים מחוץ לסעיף של 26 12, ובגלל זה אתה רואה הפחתה, שזה העברה לסעיף אחר. לגבי הביטחון – זו העברה למנהל חינוך התיישבותי לצורך שומרים בפנימיות. זה לא קיצוץ. בעיקרון – אין קיצוץ בפניה הזו. אלה שינויים והעברות בתקנות. אין פה שום קיצוץ שלא נעשה או הוחלט מקודם. 

	לגבי שירותי עזר במערכת החינוך – זה שוב, הפשרה של רזרבה לסעיפים שכר. לגבי דמוקרטיה – זה רכישה של שעות הוראה על ידי היחידה, ביצוע פעילות על ידי קניית שעות הוראה בחטיבות הביניים וביצוע הפעילות השוטפת באמצעות השעות האלה והדרכה. 

	לגבי התקציב של החינוך העצמאי והמעיין - - - 

חיים אורון:

	זה לאותו תחום. 

משה שגיא:

	לאותו תחום, אותו נושא – הוראת הדמוקרטיה. זה עובר לשעות הוראה. 

	לגבי חינוך עצמאי ומעיין – זה תקצוב תקנות שכר בהתאם להפשרת הרזרבה שציינתי קודם, בסעיפים הקודמים. הבטחת הכנסה זה נושא שהאוצר תקצב. 

חיים אורון:

	מה זאת אומרת - - 

משה שגיא:

	אני לא מתכוון להסביר את זה. 

	לגבי תרבות יהודית – זה לא קיצוץ. זה שינוי, זו העברה לפעילות שוטפת שלהם במכוני מחקר. 




אהוד רצאבי:

	 אני שאלתי לגבי ה- 12.5 מיליון – הבטחת הכנסת מינימום לאברכי כוללים. שאלתי אם זה שינויים בתוך תקציב המשרד או שזו תוספת. אם זו תוספת, זה לא מוגדר כך בפניה עצמה. כתוב פה: הפניה נועדה לבצע שינויים פנימיים בתקציב השוטף. אני רוצה הסברים מהם. אם אלה שינויים פנימיים, התקציב נשאר אותו הדבר, הוא לא גדל. 

קריאה:

	יש רזרבה להוצאה שמשם הוא לקח אותה, מתוך משרד החינוך. 

אהוד רצאבי:

	 בקיצור, משרד החינוך מקבל תקציב נוסף לעוד 12.5 מיליון. 

רוחמה אברהם:

	אני לא מסתפקת בתשובה, ולכן אני מבקשת שלאחר הישיבה נשב שלושתנו, כפי שהצעת, ונסגור את הסיפור הזה. 

היו"ר אברהם הירשזון:

	 מי בעד הבקשה?- רוב. מי נגד? – 2 נגד. תודה, הבקשה אושרה. 

משה גפני:

	 אני רוצה להבין למה חבר הכנסת רצאבי, שהוא בקואליציה, הצביע נגד. 

היו"ר אברהם הירשזון:

	 נצביע על הרביזיה מאוחר יותר. 



















תקציב המועצה להסדר הימורים בספורט לשנת 2004 


היו"ר אברהם הירשזון:

	
	אנחנו עוברים לנושא הבא- תקציב המועצה להסדר הימורים בספורט. 

אהוד רצאבי:

	 בדיון שהיה בפעם הקודמת בתקציב המועצה להימורים בספורט התעוררו מספר שאלות שנרשמו כולן בפרוטוקול. קיבלנו את תשובותיו של המנכ"ל ושל היושב ראש. רוב התשובות משביעות רצון. ישנן עוד שאלות, פה ושם, ושאלות נוספות שניתן לשאול. אני מבין שהתקציב שהוגש בישיבה הקודמת לא השתנה, זה אותו תקציב. עדיין אנחנו רואים פה פער בין התחזית שלכם לשנת 2004 – תקציב הכנסות - - 

יום טוב סמיה:

	אנחנו נמצאים לקראת סוף חודש אוגוסט של שנת התקציב שבה אנו דנים, ולמעשה – ככל שהימים עוברים אנחנו מוכיחים, בעיקר לעצמנו, שאנחנו לא הזינו בתקציב שתכננו. בוודאי שלא תכננו אותו על קרקע בטוחה ואני שמח לבשר לכם שאנחנו עומדים היום על מעל 510 מיליון שקלים הכנסות, נכון להיום בבוקר. 510,300,000 שקלים, ליתר דיוק, שזו עליה של 19.3% מההכנסות בפועל של השנה שעברה. 

אהוד רצאבי:

	 יוצא מזה שהמיסוי על הרווחים לא - - -

יום טוב סמיה:

	לא, ההפך. אם לא היה מיסוי אז היינו עומדים היום ב- 25% יותר. מייד אתייחס לעניין בהתייחסות נפרדת. 

נסים דהן:

	 ההכנסות היחידות הן הכנסות מהימורים? 

יום טוב סמיה:

	אנחנו עוסקים אך ורק בהימורים על ספורט.

	שוב- אני שמח לבשר על הכנסות שמעל 510 מיליון שקלים, מה שמוכיח שירדו עלינו בישיבה הקודמת קצת לפני הזמן, ואנחנו צופים לעבור את ה- 800 מיליון שקלים בסוף השנה הזאת, מתוך תקציב שצפינו בגדול ל-900 מיליון שקלים. הפגיעה בתחזית היומרנית הזו נובעת משתי סיבות, לדעתנו. האחת היא המשך המס על זכיות מעל 70,000 שקלים. המס הזה פוגע בעיקר במהמרים הכבדים שבונים על הזכיות בסדרי הגודל האלה, וזה, לצערנו הרב, מחזיר אותם לפתחי ההימורים הבלתי חוקיים.  שם גם יחס הזכיה יותר גבוה, כי מנהלי ההימורים הבלתי חוקיים לא צריכים לשלם מס למדינה. אנחנו משלמים בכבוד ובשמחה את המס שלנו, שזה 32-33%, אבל הם לא צריכים לשלם שום מס והם יכולים להרשות לעצמם לתת אחוזי זכיה יותר גבוהים, כדי למשוך מהמרים, וגם הזוכים עצמם לא צריכים לשלם מס על הזכיה. על ידי הטלת המס על הפרס בעצם הברחנו חלק מהמהמרים אל חיק ההימורים הבלתי חוקיים בתחומים השונים – לא רק בספורט, גם בתחומים אחרים. לכן, בסיפא של דבריי, אני אומר שזה נושא שהוועדה המכובדת הזו תדון בו עוד, לקראת התקציבים הבאים, ואני מבקש שתתנגדו בכל תוקף, ונשלח לכם מכתב מנומק ומפורט להתנגדות הזו, להמשך הטלת המס על זכיות בשנת 2005. 

רוחמה אברהם:

	במה מתבטאת הבריחה הזו, באיזה סכום? 

יום טוב סמיה:

	הכי קל לי להגיד שאני מעריך שזה יהיה הפער בין מה שנכניס בפועל למה שצפינו להכניס. הצפי להכנסות שלנו היה 900 מיליון שקלים, ואני מעריך שההכנסות שלנו היום, לפי מודל ההכנסות עד היום בהשוואה לאשתקד, יגיע ל- 800-810 מיליון שקלים. זאת אומרת שיכול להיות שהפגיעה היא בסביבות 90 מיליון שקלים. זה נובע משני דברים: 1. המיסוי  2. המשך המצב הכלכלי, שהוא לא בהכרח מעודד. זו נקודה ראשונה. 

צבי הנדל:

· - בחיים לא נוכל לדעת - - 

יום טוב סמיה:

	נכון. לכן אמרתי שזה לא מדע מדויק, אבל אנחנו חושבים שהמס על הפרס בהחלט פוגע, וזה הוכח בבדיקה של מודלים של הרבה מאד גופים. לכן אנחנו מבקשים מהוועדה לעזור לנו להביע את התנגדותנו, כי זה מבריח מהמרים אל חיק ההימורים הבלתי חוקיים, וחבל. 

יצחק הרצוג:

	 ביקשנו את המודלים מהפיס. זה מאד יעזור לנו, כי האוצר כל הזמן מתנגד לעמדה הזו. 

סמדר אלחנני:

	הוועדה אישרה הוראת שעה עד סוף דצמבר, למס על 70,000 ומה-1 בינואר, המס יהיה על הכל. 

יצחק הרצוג:

	 היא לא אישרה את זה. 

סמדר אלחנני:

	מה- 1 בינואר יהיה מס על הכל. הוועדה אישרה הוראת שעה רק עד ה- 1 בינואר. 

יצחק הרצוג:

	 אז היא תאריך את הוראת השעה, שוב. 
	
אהוד רצאבי:

	 כל הנושא הזה יעלה שוב בנושא תקציב 2005 בנושא הפטור - - -

אבשלום וילן:

	 זו נקודה מאד נכונה, שהאוצר אף פעם לא בדק אותה – היקף ההימורים הבלתי חוקיים רק בכדורגל מגיע לכמה מיליארדי שקלים טובים, ולכן אתה רואה את זה במספרים, וזה טבעי ומובן, שמייד תהיה נזילה לשם. שם לא מפתחים את הספורט. שם הכל כסף שחור, שם עולם תחתון.

מ"מ היו"ר אהוד רצאבי:

	 כל הנושא של פטור ולא פטור ממסים יידון במפורט פה, בוועדה, בצורה רצינית. אנחנו נבקש מהמועצה להימורים בספורט להעביר לנו את הנייר שלהם, מפעל הפיס יעביר את שלו, ונדון בזה בדין נפרד. זה לא הזמן לזה. 

יום טוב סמיה:
	
	הנושא הבא, בהתייחסות לפתיח שלי, הוא, כמובן – המשך הפעילות של 2004, היה ואכן התחזית שלנו תתממש, לעמוד ב- 800 או 810 מיליון שקלים הכנסות. זו בהחלט עליה יפה מאד מ- 684 מיליון נומינלי, ב- 2003. אנחנו נעמוד, כנראה, בשנה השלישית ברציפות, בהקצבות של 100% לספורט ממה שהבטחנו, על פי תקציב של כ-900 מיליון שקלים, זאת כתוצאה מהתייעלות שאנחנו ממשיכים אתה, בתפעול המועצה, כתוצאה, לצערנו, שלא התחלנו את הפרסום עד היום לנושא מירוצי הסוסים, שהיו אמורים להתחיל באוגוסט. בגלל שהנושא מתמהמה נחסוך את מה שתכננו להוצאות הפרסום לשנה, וגם סוגיית אופי הפרסים וגובהם – שלושתם הפרמטרים האלה יאפשרו לנו להקציב לספורט את ה- 100% שהבטחנו בתוכנית השנתית, כך שכל איגודי ומועדוני הספורט שקיבלו תכנון לסכום מסוים יקבלו אותו במלואו. אני רוצה לציין שזו השנה השלישית ברציפות שהמועצה עומדת במספרים, למרות שהיו ירידות בהכנסות, בעבר. 

	אני חוזר – אנחנו מבקשים את המשך אישור התקציב, הפעם, לא על סמך התחזית, אלא על סמך הביצועים שבוצעו בפועל, והתשובות המפורטות שנתנו לוועדה של חבר הכנסת רצאבי. בסך הכל אנחנו ממשיכים דרך מאד חשובה של עליה בהכנסות. השנה תכננו להתחיל את מירוצי הסוסים בסביבות יולי-אוגוסט, על מסכי הטלוויזיה, בשידור מכל העולם, ובהמשך – מתוך היפודרומים שאמורים לקום בארץ. לצערנו הרב, ניירת האישורים עדיין מסתובבת בין משרדי הממשלה ולא מאושרת. זה זמן מאד יקר שבו קורים שני דברים: ראשית, ההימורים הבלתי חוקיים – ואני אחזור על זה כמו קאטו הזקן – ממשיכים להשתלט גם על התחום של מירוצי הסוסים. מי שלא משוכנע בכך מוזמן לנגב, ולכרכור ופרדס חנה, ועוד מקומות בארץ שבהם בסופי שבוע מתרחשים מירוצי סוסים בהיפודרומים לא חוקיים, והימורים בלתי חוקיים באותם מירוצים. ככל שאנחנו נתחיל וניתן את הערוץ החוקי בתחום הזה מוקדם יותר – נמנע את התפתחות ההימורים הבלתי חוקיים בתחום הזה. הנושא מבחינתנו הוא מאד חשוב כי הוא גם יגדיל את ההכנסות לספורט. אני ממש מצפה לאווירה אחרת מאשר בפעם הקודמת, כי נדמה לי שהולקינו שלא בצדק. 

היו"ר אברהם הירשזון:

	 אנחנו נעשה הפסקה בדיון ונצביע על הרביזיה – מי בעד הרביזיה? תודה, מי נגד? תודה, הרביזיה נדחתה. 

אבשלום וילן:

	 הרביזיה לא עברה? 

	 כמה הערות – הערה ראשונה מתייחסת לדו"ח ועדת אופיר כץ. בשנים שעברו עמדתי בראש ועדת המשנה. הופיעו פה כל מיני נציגי ענפים קטנים שטענו לאי חלוקה צודקת, כולל פריפריה, סוגי ספורט שונים וכן הלאה. על זה היתה תשובה שהוקמה ועדת מומחים של אופיר כץ, והיא קובעת את הקריטריונים. אני רואה פה גם בדו"חות שעדיין לא נגמר הסיפור של דו"ח ועדת אופיר כץ, עדיין מחלקים את הקריטריונים לפי דו"ח מלפני 4 או 5 שנים. איפה זה עומד? מדוע לא מסיימים את החלטות דו"ח ועדת כץ? ענפים קטנים טוענים שהם מקופחים. 

	נקודה שניה – בקרן המתקנים אני רואה שהלכתם לשורת פרוייקטים יפים וגם חשובים: גם אצטדיון בבאר שבע, גם הבריכה האולימפית בווינגייט, גם המגזר הדרוזי, אבל חסרים פה דברים שהיו בדו"ח הביניים שהגשנו לכם, האצטדיונים בעיקר לליגות הנמוכות בגליל ובנגב. אני לא רואה שהם נכנסו לתוך הפרוייקט. אני לא מדבר על קבוצות ליגת העל פה, והליגה הלאומית, אלא קבוצות יותר קטנות שהתנאים בהם קשים. ראינו את המגרש בסכנין, אבל אני מדבר על הקבוצות האחרות שמשחקות בליגה הארצית ומטה, ששם במגזר הערבי הפיגורים משוועים. היה רעיון להקים שני מתקנים בגליל ושני מתקנים בנגב, שישחקו שם בשבתות כמה קבוצות, ובצורה כזו יהיה שדרוג. אני רואה שזה לא נכנס לתוך התוכנית, והשאלה מתי זה ייכנס. 

	השאלה הבאה – אני חושב שאתם מאד צודקים בכל נושא ההימורים הבלתי חוקיים ובנושא הכדורגל זה מגיע למיליארדים. אם היינו מתמודדים בזה גם חוקית וגם תחרותית-כלכלית בצורה נכונה, אני מניח שפה מדובר על תקציב של 900 – אני אהיה זהיר ואומר שאפשר היה להגיע ל- 2 מיליארד שקל בקלות, אם היתה התעסקות עם ההימורים הבלתי חוקיים. לא מתעסקים עם זה. קצת ממה שהאוצר הביא – המיסוי פה הוא מגוחך, משום שזה מייד עובר אליהם. אתה שומע עכשיו מה קורה בסוסים, אתה יודע בדיוק איזה משפחות פשע מעורבות בזה, המשטרה וכולם יודעים מי עוסק בזה. היושב ראש עצמו - - 

קריאה:

	תדבר עם עומרי על זה. 

אבשלום וילן:

	 זה יהיה התפקיד שלך לדבר אתו על זה. אני חושב שזה פשוט דבר בלתי נסבל שמתנהל פה שוק שחור שיושב על למעלה מ- 50% מהשוק, ואיש לא עושה דבר. 

ניסן סלומינסקי:

	 אז מה אתה מציע, שהמשטרה תעביר, או שנעביר את זה אליהם, לטיפול? 

אבשלום וילן:

	 אם היית בא לוועדה, שאתה חבר בה, היתה על זה שורת דיונים שם. אני לא אפתח את הנושא. אני רק טוען דבר אחד: שהמיסוי שהאוצר מביא בכל פעם בנושא, גורם למה שטוען כאן יום טוב סמיה, והוא צודק במאה אחוז: במקום שיותר כסף ייכנס להימורים הרשמיים, והעודפים ילכו לטובת הספורט, ומתקני הספורט, יותר ויותר כסף בורח לשוק השחור. 

יצחק הרצוג:

	 אבל מה הבעיה שהם לא הוכיחו? שהצרכן באמת חושב על המיסוי כאלמנט שמונע ממנו. זה מה שרציתי, זה המודל הזה, והם כל הזמן חורים לפה עם הדבר הזה. 

אבשלום וילן:

	 שנה אחרי שנה, בגלל שרי ממשלת ישראל, וכבר היו כמה ממשלות, התקציב, במקום להיות מאושר בינואר, מאושר באוגוסט. זו אפילו התקדמות, כי היו שנים שאישרנו אותו בדצמבר. אני חושב שזה לא רציני. זה מגוחך. כל הבעיה היא פה תמיד החתימות – עד שהשרים הנוגעים בדבר חותמים, ועד שהם גומרים לריב איך יחלקו את השלל הפרסונלי. 

יום טוב סמיה:

	המועצה מגישה בזמן. 

אבשלום וילן:

	 אין לי ספק. אדוני, יושב ראש הוועדה, אני חושב שאתה מוכרח לתבוע שבשנת 2005 – שהשרים האחראים, בחודש ינואר יביאו את התקציב לוועדה ולהחלטה ולא שבאוגוסט יחולק הדו"ח שכבר חולק. 



איוב קרא:

	 רציתי לשאול מתי ייגמר עידן המרכזים. שיהיו מתווכים לקבוצות והעסקנים האלה כבר יעברו מהעולם הזה? זה מאד מפריע לי. אני חושב שזה לא נכון לעשות את זה היום. אפשר לממן קבוצות באופן ישיר, חוץ מהאיגודים שבאמת יש שם מגבלה כזו. 

	דבר שני – האם תוכל לתת לי פירוט על האצטדיון שבמגזר הדרוזי? איפה זה עומד? מתי זה התחיל? מה הצפי? 

אבשלום וילן:

	 איפה בונים? 

איוב קרא:

	 בכרמל, בין עוספיה לדלית אל כרמל. 

אברהם בייגה שוחט:

	 אין כאן שום דבר אישי, אבל יש כאן הבדל קונספטואלי בתפיסה. ואתה בעצמך אומר עכשיו, פה בישיבה, שהתקבולים יהיו בין 800 ל- 810 מיליון שקל. אתה מציע הצעת תקציב של 900 מיליון שקל – יש כאן משהו בלתי סביר בעניין הזה. אז שמעתי כבר מהחברים פה את כל ההסברים. עדיין, בלתי מתקבל על הדעת, כאשר אתה בעצמך, לשיטתך, אומר שבמקום 680 מיליון שהיו ב- 2003 נגיע ל- 800 מיליון, וכל הכבוד, זה יפה וזה טוב מאד, וזה טוב מאד, אבל זה לא 900 מיליון. לכן, קשה לי להרים את היד בעד. אני לא נכנס לחלוקה, אני סומך עליכם ב-100%, אני מקווה שהכל בסדר. חבר הכנסת רצאבי בדק, וחזקה עליו שהוא ידע מה לבדוק. אני מדבר ברמה העקרונית. בישיבה הקודמת אמרת משהו וזה יעד. אמרנו לך שזה לא צריך להתבטא במספר. יעד זה בדברי ההסבר, בכוונות, הכל בסדר. אבל אתה בעצמך אומר שההכנסות תהיינה 800, או 810 מיליון והתקציב הוא על פי 900 מיליון. יש כאן משהו מאד בלתי סביר בניהול העסק כלפי ועדת הכספים. לא צריך ועדת כספים? אז שלא תהיה ועדת הכספים. אני לא יכול לתמוך בהצעה כזו, כי כאשר לא יהיה 900 מיליון אלא יהיה 800 מיליון – אני לא יודע איך אתם מחלקים את סעיפי המשנה אחרי זה. הרי אתה צריך להוריד מאיפה שהוא, כי אתה חילקת את כל הכסף בהצעה, לפי 900 מיליון. ואז, אין לך 900, יש לך רק 800 – איך אתה מוריד, פרופורציונלית? לא פרופורציונלית? מי דן בזה? איפה מחליטים על זה? אין לי מושג. אז יש כאן משהו לא תקין בבסיס העניין, שבאתם עם זה בישיבה הקודמת, ועל זה היתה ההערה היחידה שלי, לפחות. אני חושב שלא נתתם תשובה הולמת לבעיה הזו. 

מ"מ היו"ר אהוד רצאבי:

	 עוד הערה, לפני שאנחנו ממשיכים: בדברי ההסבר שלכם למעשה נקבע שהתקציב למועצה להימורים בספורט הוא באחוזים. הוא נקבע באחוזים והוא לא בסכומים קבועים. יוצא מזה, למעשה, גם מדבריו של חבר הכנסת שוחט – שבמידה ותקציב ההכנסות יורד מ- 900 מיליון ל- 800 מיליון וכל יתר ההוצאות מוגדרות כאחוז, למעשה אין לך סכנה של כניסה לגירעון. בד בבד, על השאלה שלי- היה ותהיה סטיה, כמו שאתם מדברים עליה, מ- 900 ל- 810 , איזה הוצאות ברורות, איזה הוצאות קשיחות יש לכם? הרי הוצאות לשכר, לציוד ועוד דברים – לא נקבעים באחוזים. לאיזו סכנה אני נכנס, במידה ואני נכנס למצב של גירעונות, כי אתם - - -? 

אברהם בייגה שוחט:

	 ההנחה שלך לא נכונה, כי בתקציב מופיע גם סכום וגם אחוזים. 


מ"מ היו"ר אהוד רצאבי:

	 לא, לא – זה בחוק. לפי מה שאנחנו קיבלנו, בחוק המועצה להימורים בספורט נקבע שהתקציב יהיה בסכומים אבסולוטיים אלא - - 

נסים דהן:

	 החלוקה בתקציב היא לפי אחוזים. החלוקה. 

קריאות:

· - -

מ"מ היו"ר אהוד רצאבי:

	לכן אני שאלתי- מה מידת הרגישות? מ- 900 עולים ל- 810 האם אני נמצא בסכנה של כניסה לגירעון? 

נסים דהן:

	 בוודאי שיש התחייבויות קודמות. אתה יכול להיכנס לגירעון. 

קריאה:

	אין שום סכנה של גירעון. 

צבי הנדל:

	הכי טוב שהייתם נשארים קטנים. לא היית מתאמץ, ולא הייתם גדלים, ובאורח פלא כולנו היינו שותקים. ברגע שמישהו מצליח – צריך לבדוק אותו. אני מתפלא על הבדיקות, כי אתה הרי לא במפלגה שלי, אתה מפא"יניק. מה רוצים ממך? 

יום טוב סמיה:

	אני לא שייך לאף מפלגה. 

צבי הנדל:

	 אבל לעצם העניין – בהיותי בעבר גם ראש רשות, הסדר ההימורים בספורט עושה מלאכת קודש. אם יש לי איזושהי הסתייגות זה על הנתח, אבל אני מבין שאתם עוסקים בזה לגבי הפריפריה, כל הפריפריות. אני חושב שהנתח הזה צריך לגדול, דווקא לא לגופים הספורטיביים, אלא למושבים, לקיבוצים ובנגב – שם מגרש הכדורסל הבודד, או מתקן הספורט הבודד צריך להיות לו משקל מסוים. 

	אני מברך על הגידול, ואין לי ספק שלמרות מה שאמרת, כי אתה עכשיו זהיר, כמי שנכווה ברותחין ונזהר בצוננין, ובישיבה הקודמת ניכוותם ברותחין – אפשר גם ל- 900 מיליון להגיע. אפשר גם להגיע, כמו שאמר קודמי, גם ל- 2 מיליארד - - -

קריאה:

	אם לא יפריעו לנו. 


צבי הנדל:

	 אני לא בטוח שבדיוק המס הזה שגובים הוא שיכריע את הנושא, אבל הסוסים נכנסים, בין אם אני רוצה ובין אם לא, וכן הלאה. לכן, אני מברך על העבודה שלכם. הבקשה היחידה שלי היא תשומת לב נוספת לנושא של הפריפריה, ואני מציע לחבריי שנאשר ונלך הלאה. 

אורית נוקד:

	 אני בדיוק מתחברת לנושא שהעלה חבר הכנסת צבי הנדל וגם הוזכר על ידי חבר הכנסת וילן ואני רוצה רק שתי שאלות לשאול. שאלה אחת – לגבי ההרכב של המועצה. אני זוכרת שבישיבה שהיתה לפני שנה אמרתם שהמועצה בחסר. רציתי לדעת האם אכן הושלם ההרכב. השאלה השניה : אני רואה כאן את ההקצבות, ורציתי לשאול, לאור מה שאני שמה לב לו לא רק בשבתות, אבל גם בשבתות: אני רואה הרבה אנשים שרוכבים על אופניים. זה נהיה ספורט עממי כמעט בכל מקום. רציתי לשאול האם באמת העליה הזו משקפת את מה שקורה בשטח. 

נסים דהן:

	קודם כל – ברכות על ההצלחה. תרשה לי לשאול – רוב ההקצבות הולכות לאיגודים שהם איגודים תחרותיים, בעיקר, ואני רוצה להתחבר לשאלה של חברת הכנסת אורית נוקד: איפה הקצבות שנועדו לעודד את הספורט העממי כמו הליכה? אני רואה היום שקופות החולים היום, במסגרת פעילות המניעה מנסות לעודד הליכה ומנסות לעודד ספורט עממי שנועד בעיקרו לשמור על הבריאות של הציבור. אז אמנם זה סוג של ספורט, וזה גם סוג של בריאות, ואולי זה נופל בין שני התחומים האלה, גם של קופות החולים וגם שלכם. צריך לעודד את זה. חשוב מאד להקצות יותר משאבים לציבור הרחב, הישיר, כלומר- לא דרך אגודות שמנהלות תחרויות כמו כל האיגודים שאנחנו רואים. גם זה חשוב, גם זה רצוי, ובדרך כלל זה מחלחל הלאה ומגיע גם לציבור הרחב. אבל צריך ללכת ישירות אל הציבור הרחב ולעודד אותם לעשות פעילות גופנית כי זה גם בריאות. זה לא רק תחרותיות. 

ניסן סלומינסקי:

	בנושא של מה שנקרא בתי הקזינו, שאליו רמזת, שהתכוונת רק למירוצי הסוסים ולא התכוונת להימורים הממוסדים – כי אם כן, אני חושב שהטיעון שאפשר להרוויח יותר כסף ולתת אותו למטרות נעלות, על חשבון זה שנפתח את ההימורים ונאמלל את האנשים, זו לא מחשבה נכונה. זה נכון שהמשטרה צריכה לעבוד כדי שלא יהיו דברים כאלה, לא חוקיים, אבל לא להפוך את זה ולהכניס את זה למסגרת החוקית, כי אחרי כן יבואו עם הנושא של הזנות ועוד דברים, וכל מה שקשה להתמודד אתו בפשע, נכניס אותו למסגרת חוקית. 

	הערה שניה – אני מצטרף לחבריי בנושא של הספורט העממי שאני לא רואה פה איך אנחנו מתמודדים אתו, ואני חושב שהוא חשוב מאד. יש היום בכל תחום שאפשר מודעות עצומה לנושא הזה, אם זה באופן האישי, שזה כל כך חשוב לבריאות של האדם כשהוא עוסק בספורט האישי, זה חשוב לו מהרבה בחינות, ואני חושב שאתם תעודדו את זה. 

	שאלה אחרונה היא שאלה פרטנית מאד. אני רואה פה שבתחום מסוים בנושא של השחמט, קיצצתם ב- 50%. אני לא מצליח להבין למה ההקצבות שלכם לשחמט הן כל כך נמוכות. אני מפנה אתכם לעמוד 9 – היה פעם 469 והיום זה 236. זה קיצוץ של 50%. אני בכלל לא מבין למה לספורט הוספתם כל כך קצת, ואני לא מבין למה רכיבה על סוסים כל כך קשורה לעם ישראל - - 

נסים דהן:

	 רכיבה על סוסים? יש היום רכיבה טיפולית. 

ניסן סלומינסקי:

	 לא על זה מדובר פה. תאמין לי, את זה אתה מאשר במסגרת של משרד הרווחה. דווקא שחמט, שזה כל כך חשוב, מהמון בחינות, ודווקא הכשרון של היהודים בתחום הזה בעולם הוא ניכר- דווקא שם אתם מקציבים מעט ביחס לכל האחרים. דבר שני – קיצצתם ב- 50%. אני יודע שאצלנו, למשל, קבוצות באלקנה שהם אלופי עולם, בתי ספר יסודיים הם אלופי עולם וגם תיכוניים הם אלופי עולם, הים הם כמעט מתפרקים כי אין להם אגורה אחת על הנשמה. אין הקצבות, אין כלום. 



מ"מ היו"ר אהוד רצאבי:

	אל"ף, אני מצטרף לדעת חבריי. צריך להקצות כספים גם לספורט עממי ולא רק לכדורגל - - 

אבשלום וילן:

	 כדורגל זה ספורט מאד עממי. 

ניסן סלומינסקי:

	 היום הרמה של הכדורגל היא של ספורט עממי. 

אבשלום וילן:

	 הכי הרבה אנשים משחקים בימי שישי כדורגל. חברה', לא להיסחף. 

מ"מ היו"ר אהוד רצאבי:

	יש לי עוד כמה שאלות ענייניות. קיבלתי את התשובות שלכם. רוב התשובות היו מספקות. ביקשתי גם את התשובות שלכם למבקר המדינה, ואני רוצה ללמוד את זה. דבר שני –  תקציב מול ביצוע לינואר-מרץ 2004 גדל ב- 440 שקל. בתקציב הצגתם פחות ופה הביצוע ל- 5 חודשים, כאשר בתחשיב שנתי זה מעל מיליון וחצי שקלים, ואנחנו רוצים להבין על מה זה יצא. 

	הנושא של הזכות שלכם לנהל תקציב גמיש - - לאשר תקציב של - - . מחר אתה יכול לנייד את הסעיפים. דבר אחרון – מה מהות הפיקדונות של מתן הלוואות לעוזרים. האם זה במסגרת הרשאה שצריכים לעשות דברים כאלה? יש סעיף של  130,000 שקלים של פיקדונות שמוחזקים בנקים שמתוכם נותנים הלוואות - - 

קריאה:

	זה לא הלוואה, זה ביטחון. 

יום טוב סמיה:

	חלק מהשואלים לא פה, ואני לא יודע מה הנוהל בקשר לתשובות. באופן כללי, אנחנו לא נתונים לסכנה של כניסה לגירעון, כפי שנאמר כאן, כי חלק ניכר של ההקצבות שלנו החוצה הוא אחוזים ממה שאנחנו מכניסים. בחלקו זה מדובר באחוזים ובחלקו באמות מידה. אמות המידה האלה 	נקבעות על ידי ועדה ציבורית, ולא משנה אם זו ועדת אופיר כץ, ועדת כרמון או מי שהיה לפניו. אנחנו עובדים תמיד על פי אמות מידה שנקבעות על ידי ועדה מקצועית. ברגע שאנחנו מקבלים אותן ומאשרים אותן במליאה אנחנו מוכנים לעבוד לפיהן לאורך כל השנה. 

	לגופו של עניין – ועדת אופיר כץ הגישה את המלצותיה. הם נדחו על הסף בשנה שעברה על ידי מליאת המועצה משום שהם לא נתנו פתרונות להרבה מאד תחומים וועדת אופיר כץ הגישה את זה בשנית, דנו בזה בחמישה החודשים האחרונים במשך יותר משלושה דיונים של 4 שעות כל אחד, והמליאה החליטה לאשר חלק מההמלצות של ועדת אופיר כץ. הוא עצמו ענה לנו השבוע שאו שמקבלים הכל כמקשה אחת, או שלא משנה לו מה. כל עוד לא מליאת המועצה והשרים לא מאשרים את המלצות הוועדה הנוכחית החוק מחייב אותנו לפעול על פי אמות המידה שקבעה הוועדה הציבורית האחרונה – לא מה שהמועצה קובעת, אלא אנחנו עובדים לפי ועדת כרמון, עד שיאושרו ברובן או בחלקן ההמלצות של ועדת אופיר כץ. 

	בנושא קרן המתקנים – קבוצות קטנות המקבלות, זה לא נכון. אני יכול להראות את זה אחר כך לחבר הכנסת וילן באופן מפורט יותר, לגבי הקבוצות הקטנות. אנחנו ירדנו לפריפריה, גם בעקבות הצורה שבה אנחנו מתקצבים את קרן המתקנים על פי אמות מידה ברורות של הפריפריה, וזה עונה גם לנושא הספורט העממי. הגדלנו השנה לספורט העממי דרך 3 ערוצים – גם 25% מכסף קרן המתקנים מיועד לספורט קהילתי שהוא ישירות לעממי, וגם בירידה ברמות הליגות בכדורגל מהליגה השלישית והרביעית שהקצנו כספים, וכדורגל הוא ללא ספק, לפחות מחקרית ומספרית, הוא הספורט הכי עממי בארץ, ומקבלים אותו גופים שונים, גם בליגות הנמוכות וכך גם ל "איילת" שהוא גוף שעוסק בספורט לאולימפי, וענפים אולימפיים. התקציב שלו גדל השנה ב- 100%, ועוד 1.2 מיליון שקלים שמוקצים באופן ישיר לטיפול בספורט עממי, קרי – צעדות, הליכות, של כל מי שהוא בפירוש לא ספורטאי. 

ניסן סלומינסקי:

	 אני רואה שזה מופיע כאן כ- 918,000 שקל, לא - - -

נסים דהן:

	 1.2 מיליון, הוא אמר. 

קריאה:

	זה הולך באחוזים מסך ההקצבה. מה שאתה רואה זה 80%. 

יום טוב סמיה:

	עלו פה כמה סוגיות שאני, ערב סיום תפקידי, ערב סיום הקדנציה האחרונה שלי בנובמבר השנה, מתכוון לרכז את כולם בנייר המלצה רחב שאני שוקד עליו בימים האלה. הוא עונה לעניין המרכזי שנשאל כאן על ידי חבר הכנסת קרא. זו החלטת ממשלה, זו לא החלטה שלנו. אני, אישית, חושב כמוך, ואני מציין את זה במסמך סיום התפקיד שלי. 

איוב קרא:

	 מה צריך לעשות כדי - - -

יום טוב סמיה:

	אני מציין את זה בנפרד. אני חושב שזה נושא מורכב מידי כדי להיכנס אליו מהנושא שבאנו אליו עכשיו, מהכספים. נגעת בנקודה מאד קריטית. אני נכנס גם באופן מאד עמוק בנושא הרכב המועצה, ולצערי הרב עדיין חסר, והחוסר פוגע בנו גם מהקדוש ברוך הוא, שאחד מהחברים נפטר ולא מולא מקומות עדיין, אחד נסע לחו"ל ועדיין לא מולא מקומו, ועדיין, לצערי הרב, צורת המינוי היא בעוכרנו. העיר על כך באופן מאד קשה גם מבקר המדינה, ואני מתכוון להתייחס לזה באופן מאד מעמיק במכתב הסיכום שלי, שילך לוועדה לביקורת המדינה של הכנסת. 

	לגבי נושא המס על הפרסים – אני אכנס לזה באופן מפורט במכתב כפי שביקשת, ולא אתעמק בזה כאן. אני באמת מסכים עם חבר הכנסת ניסן סלומינסקי בסוגיה. אנחנו הגשנו בקשה לשנות את שם המועצה ל- מועצה לעידוד וקידום הספורט בישראל. גם אני לא רוצה ששמי יהיה קשור בצורה כזו או אחרת בהימורים. זה לא ייעוד המועצה, אלא רק כלי, אמצעי. אני חושב שצריכים להיות מודעים למציאות. המציאות במדינת ישראל היא שכמעל 12 מיליארד שקלים בשנה, על פי הערכות זהירות של ממשלת ישראל, מסתובבים סביב ההימורים הבלתי חוקיים במדינת ישראל. אם אפשר היה, באופן תיאורטי, לבטל את כל נושא ההימורים וכל דבר שהוא חוקי או בלתי חוקי – היינו יכולים לחשוב אחרת, אבל זו תיאוריה. במעשה, אם אנחנו יכולים – אנחנו מחויבים, לפי דעתי, כלפי החברה בישראל, לתת כמה שיותר אמצעים וכלים להימורים חוקיים, בהינתן העניין של מהמרים בארץ. הימורים חוקיים על ספורט שנערך בארץ – בכך נביא את העניין לידי פיקוח, קודם כל. המועצה כתבה קוד אתי מאד מפורט איך לפקח על בתי ההימורים, על התחנות שלנו. יש לנו תצפיות סמויות ותצפיות גלויות על נקודות ההימורים. ילד שמגיע לתחנה ומצליח לשלוח טופס – התחנה הזו נסגרת לאלתר, ולא מעניינת אותי פרנסתו של בעל התחנה, אם הוא עשה עבירה התחנה שלו נסגרת. אנחנו מקיימים פיקוח על זה. אנחנו מביאים את הכסף לספורט, מחזירים את הכסף למדינה, לציבור, ובעצם – כל מה שאני קורא הוא לעודד את ההימורים החוקיים כדי שיותר אנשים לא ילכו לבלתי חוקיים. אני לא קורא לעידוד ההימורים בכלל. 

	אני רוצה לומר לחבר הכנסת שוחט – אני ציינתי קודם שאני אמון על המועצה. קיבלתי מנדט לנהל אותה למשך 3 שנים וכפי שניהלתי בעבר דברים במלוא הרצינות, כדי להביא את האנשים שלי כמה שיותר גבוה, כמה שיותר חזק וטוב – בשיטה הזו אני מנהל אותם גם פה. מאחר ותקציב המועצה ממילא מחולק בסוף על פי אמות מידה ואחוזים, אז העניין של איך להביא את ההכנסות ליותר גבוה הוא עניין כמעט של סגנון ניהול. אם אני קובע תקציב של 900 מיליון שקלים כי אני רואה פוטנציאל בשנה הזו למשוך את האנשים שלי גבוה יותר, ואני לא רוצה שבספטמבר הם יגיעו ל- 55% מההכנסות וינוחו על זרי הדפנה, זו תפיסת העולם שלי. עובדה שהצלחתי בלהביא אותם ל- 810 במקום 684. אם אתה טוען למושג מעמיק שיש לך בתקציב , אני חס וחלילה לא רוצה להחזיר את זה שאני יצאתי פגוע מהישיבה הקודמת, כי חמש דקות לאחר שיצאנו מכאן הדברים שנאמרו כאן נאמרו גם לעיתונות ולתקשורת.  הדברים נאמרו בנימה לגמרי אחרת, בנימה מענישה ומעמידה בפינה את יושב ראש המועצה ואנשיו. אני גאה בתוצאות שהשגנו השנה. אני חושב שהשגנו אותם באופן מקצועי, עם כיוון, ואם תקרא באופן עמוק את התקציב, תראה שהעניין של המספר שאני קובע כיעד ממש לא משנה שום דבר בחלוקה. 

אברהם בייגה שוחט:

	 זה הופך לעניין אישי כמעט. אתה אומר שזה יעד אסטרטגי שלך להגיע לזה. זה בסדר, אבל אני אומר לך: בתקציב כותבים מספר ריאלי, לא יעד אסטרטגי. 

יום טוב סמיה:

	סגנון הניהול שלי לא נתון לדיון. 

אברהם בייגה שוחט:

	 זו לא הבעיה. כל הכבוד על מה שהגשת. 

יום טוב סמיה:

	אם אני נוקט בצעד חוקי מסוים, כמובן, להביא את המועצה מהכנסות של - 684 מיליון להכנסות של 810 מיליון, נדמה לי שכאן צריכים לברך על זה. 

אברהם בייגה שוחט:

	 100 אחוז, זה מצוין. 

יום טוב סמיה:
		
	אז אני מוצא את עצמי נקרא אל הסדר, מועמד לפינה ומושמץ. אני חושב שזה לא הוגן. 

אברהם בייגה שוחט:

	 כל הכבוד, יפה שהשגת, וזה בסדר, אבל זה לא רלבנטי למספר פה. 

יום טוב סמיה:

	זו דעתי, ואני באתי לכאן להביע אותה. 

	בנושא פרויקט העשור שמתקדם – למעט המתנה שאנחנו מקיימים עכשיו לניסוח הקריטריונים שלו, נשאלה כאן שאלה ישירה לגבי האצטדיון במגזר הדרוזי. לשמחתנו האצטדיון הזה עדיין בתוכנית. אני מאד מקווה שכל אותם משאבים שצריכים להינתן לאצטדיון הזה, חוץ מאשר המועצה שאמורה לתקצב אותו ב- 35 מיליון שקלים, גם מה שמשרדי ממשלה אחרים הבטיחו לראשי הרשויות הדרוזיות אכן יינתנו, ואנחנו נשתדל לעזור למגזר הזה ולתקן עוול היסטורי של שנים שהמגזר הזה לא קיבל תקציב מהמועצה לפעילות הספורטיבית שלו בכלל ולכדורגל בכרמל בכלל. 

צבי הנדל:

	 סליחה, מה זה פרויקט העשור? 

יום טוב סמיה:

	זה פרוייקט שהתחלנו לפני שנתיים, והתכלית שלו – במקום לפזר כל שנה את כספי קרן המתקנים בתיקונים וטלאים, הקצבות פה ושם, ללכת בתוכנית רב שנתית של שש שנים, לבנות 11 מתקני ספורט בארץ, שלכולם יש תוכנית אב, תוכנית אחזקה ל- 25 שנים. המועצה המקומית שהיא היזמית מציגה את המשאבים הנוספים למימון הקמת הפרוייקט. המדובר בטיפוח של וינגייט והדר יוסף, בניה של 5 אצטדיוני כדורגל: באר שבע, פתח תקווה, נתניה, חיפה והפרפריה, בניית אצטדיון כדורסל בגליל, בירושלים, שיפוץ של האצטדיון ביד אליהו, ובריכת שחיה אולימפית שאין, לצערנו הרב, בריכה כזו היום בארץ שעומדת בתקנים האולימפיים. הפרויקט יצא לדרך, ולצערנו הרב הוא נעצר בשל חילוקי דעות על אופן ניסוח הקריטריונים. אנחנו עכשיו מסיימים אותם. 3 מתוך המתקנים האלה כבר מתוקצבים ועובדים בפועל, ו- 8 בהמתנה להמשך האישור. אני חושב שעניתי על מרב השאלות העיקריות. 

אורית נוקד:

	 מה עם האופניים? 

יום טוב סמיה:

	זה חלק מהספורט העממי. עניתי על זה. העליה נובעת מתוך הגישה החיובית יותר לספורט העממי. 

משה גפני:

	 מה עם האצטדיון בסכנין? 

ניסן סלומינסקי:

	 על השחמט הוא לא ענה. 

יום טוב סמיה:

	כשחמטאי בעבר, ולצערי הרב היום אין לי זמן לעסוק בזה באופן ממוסד כמו שעסקתי בעבר, אבל בוודאי – לא אני אגרום לירידה כזו. יש אמות מידה, וזה צריך להיות בדיוק לפי אמות המידה. אמות המידה השתנו מאז לגבי השחמט, ולכן הוא מתוקצב בדיוק לפי אמות המידה. 

ניסן סלומינסקי:

	 אבל אמות המידה הן שגורמות לשפל בתחום שהיית צריך לעודד אותו יותר מהכל. זה הדבר הכי עממי שיש, מעבר לחשיבות. 


אבשלום וילן:

	 יש קריטריונים. זו מדינת חוק. מה הוא אמר? – שהם לא הצליחו עדיין לגמור את הוויכוח על דו"ח אופיר כץ, וזו הבעיה. אם היו גומרים, הוא היה מקבל פירוט. 



יום טוב סמיה:

	אנחנו נמשיך לפעול על פי אמות המידה של הוועדה הציבורית. האצטדיון בסכנין מטופל כמו יתר המתקנים. 

שאול שניידר:

	התקציב כולו נבנה על סמך אחוזים מהכנסות. יש, למעשה, שני אלמנטים בלבד בתוך התקציב הזה שהם לא נגזרת מהכנסות. האחד זה תקציב השכר, מתוך הנהלה וכלליות, והחלק השני הוא הסכם עם ההתאחדות לכדורגל, חלק ממנו, כאשר הבסיס נקבע כסכום "פיקס", והשאר נבנה על סמך אחוזים מהכנסות המועצה ומהקצבות לספורט. כל שאר הסעיפים בנויים כאחוזים מתוך ההכנסות, ולכן, מתוך רגישות שלא ייעשה – אין שום בעיה או סכנה להיכנס לגירעון. 

	לגבי סעיף הגידול בסעיף - - -של 440 אלף שקל – חתכנו הסכמים עם ספקים חיצוניים שלנו, הכנסנו עבודה לתוך הבית, ובגלל זה נדרשה גם תוספת של כוח אדם. זה ירד מספקים ותקציבים אחרים, ומשם זה נובע. 

	לגבי הפיקדונות להלוואות לעובדים – אנחנו אך ורק נותנים ערובות לבנק, וכל ההלוואות שעובדים נוטלים הם באחריותם, כפי שנעשה במסגרת ההסכם עם כל עובדי המדינה. 

היו"ר אברהם הירשזון:

	תודה רבה, רבותיי. מי בעד האישור? – רוב. מי נגד? אין. תודה רבה, אושר. 

	אדוני היושב ראש ואדוני המנכ"ל, אני מודה לכם ומאחל לכם הצלחה. אני מצטער אם יצאתם פגועים מהוועדה, לא זו היתה כוונתנו, ואני מודה לכם על הסבלנות ועל הזמן שהקדשתם לנו. תודה רבה. 

	

















שינויים בתקציב לשנת הכספים 2004 


היו"ר אברהם הירשזון:

	 אנחנו חוזרים לנושא העברות תקציביות – העברה מספר 497, 495, ו- 472. 499 זו פניה נפרדת, ואנחנו צירפנו אותה עכשיו יחד. 

דבורה גולדבך:

	497 זה נושא של צרכים מיוחדים לילדים נזקקים.  

נסים דהן:

	 רווחת הפרט והמשפחה – טיפול וסיוע. 

דבורה גולדבך:

	כן, וזה נושא שהוא לקראת שנת הלימודים. צרכים מיוחדים לילדים הנזקקים – ילקוטים, ציוד מיוחד וכל הנושא שקשור לתחילת שנת הלימודים. 

	499 זה נושא אחר – אני לא יודעת אם אתם יודעים, אבל משרד העבודה ומשרד הרווחה, בזמנו, היה משרד אחד, כאשר נושא העבודה עבר לתמ"ת, אבל עניין המחשוב הוא עדיין משותף. זו בעצם ההשתתפות של משרד התמ"ת בנושאים המשותפים. 

נסים דהן:

	 רציתי לשאול האם הסיוע בצרכים מיוחדים זה דרך העיריות או אם matching  של 25-25, או שזה סיוע ישיר של המשרד. 

דבורה גולדבך:

	סיוע של המשרד. 

נסים דהן:

	 ישירות? 

דבורה גולדבך:

	התקציב הזה הוא תקציב למשרד עצמו. 

נסים דהן:

	 אבל זה סיוע ישירות מול האזרח? 

דבורה גולדבך:

	בחלקו גם דרך הרשויות, אבל אני לא בטוחה אם זה 25-25. 

היו"ר אברהם הירשזון:

	 בבקשה 499 יש סיוע למרכז נפגעות תקיפה מינית, ולא הזכרת אותו. 

דבורה גולדבך:

	אני הזכרתי את נושא השתתפות התמ"ת. 

היו"ר אברהם הירשזון:

	קודם כל- אני מבקש לאשר את בקשה 499. מי בעד אישור הבקשה? מי נגד? תודה, הבקשה אושרה. 

	נעבור לפניה משותפת 497, ואני מציע לאשר: מי בעד הבקשה? מי נגד? תודה, הבקשה אושרה. 

	אנו עוברים לבקשה מספר 472, 495 ו – 496. אין נציג. 

קריאות:

	אמרנו שנאשר את זה. 

חיים אורון:
	
	אני רואה פה שזו העברה למשרד ראש הממשלה למועצות דתיות, ואני מתאר לעצמי שזה חלק מפרשת המשכורות והדברים האלה. אני לא רוצה להילחם במועצות הדתיות דרך הסעיף הזה. יכול להיות שלחבר הכנסת רצאבי יש גישה אחרת, גם בגלל שדרות, שמופיע שם,  אמבולנס ליישוב, אני מציע שנפנה במכתב למשרד האוצר שאם יש פה העברות לא יכול להיות שאנשים לא יגיעו לפה. 

יצחק כהן:

	 לא בנושא הזה אלא בנושא אח ר- מאגף התקציבים הודיעו לנו, ליושב ראש הוועדה, לחבר כנסת רצאבי ולי שהם יביאו את הפניה לגבי שעות כוננויות במלחמת ה מפרץ בבתי החולים איכילוב, תל השומר - - -

היו"ר אברהם הירשזון:

	 זה לא שייך לכאן. 

יצחק כהן:

	 שאלתי אם הפניה נמצאת, זה הכל. 

היו"ר אברהם הירשזון:

	 לא נמצאת. 

משה גפני:

	אני מבקש להתייחס לנושא של המועצות הדתיות.  המצב, כרגע, מה שכולנו יודעים, ואתה טיפלת בזה כיושב ראש הוועדה – שקורים פה שני דברים מאד חמורים. הדבר האחד: עדיין לא משלמים משכורות. נכון לרגע זה המצב הוא שאנשים רעבים ללחם. יש אנשים שנמצאים במצב נורא ואיום. מביאים פה פניה של 19 מיליון שקל שלהערכת כולנו היא כדי לשלם משכורות, ולא כדי לשחק עם העניין הזה, ומייד אגיד מדוע. בהערת אגב אני רוצה לומר שאני מתפלא על חברי, חבר הכנסת רצאבי, שכל פעם שעולה עניין שקשור לדת הוא קופץ. 


אהוד רצאבי:

	 עוד לא שמעת מה רציתי להגיד. 
	
משה גפני:

	 אבל אני רוצה שתדע את המצב החוקי . מועצה דתית היום, שמתפקדת כחוק, וממנה את המועצה הדתית וההרכב, והכל בסדר – אין מי שיפעיל אותה. אל"ף,  משום שהממשלה קיבלה החלטה שהיושב ראש והסגן לא מקבלים שכר - - -

יצחק הרצוג:

	 כי עומרי שרון השתלט על הכל. 

משה גפני:

	 בי"ת – הרי מה שהיה צריך לעשות, וכך דווח לוועדה בשעתו – שימנו מנכ"ל, בשכר, שיתפעל את המועצה הדתית. לא ממנים מנכ"ל מכיוון שאין שום החלטה למנות מנכ"ל. הווה אומר, שאם יש מועצה כמו בשלומי, או לא חשוב איפה, אין מי שיפעיל אותה, אלא אם כן מחליטים לא למנות על פי החוק מועצה דתית, ושמים ממונה ומשלמים מינימום שכר. אבל מועצה דתית שמתפקדת רגיל, נכון לרגע זה, אף אחד לא מפעיל אותה. לכן אין פלא שמגיע לפה כסף שצריך לשלם משכורות רעב. אין אף אחד שיבוא להסביר את זה משום שלא מעניין את משרד ראש הממשלה שאנשים רעבים ללחם. 

היו"ר אברהם הירשזון:

	 ואתה מציע לאשר את זה? 

משה גפני:

	 אני מציע לאשר. 

חיים אורון:

- - - 

קריאות:

- - -

ניסן סלומינסקי:

	 אל"ף, אני מסכים עם מה שהציע חבר הכנסת חיים אורון – לאשר את זה. בשבועיים האחרונים הגיעו משכורות באופן שלא היה כדוגמתו. 

היו"ר אברהם הירשזון:

	 אבל למה עכשיו? - - עכשיו - -

ניסן סלומינסקי:

	 בגלל זה לא רציתי לדבר, רציתי להסתפק במה שהוא אמר. 

היו"ר אברהם הירשזון:

	 פוליטיקה גם אני יודע לעשות. 

צבי הנדל:

	 אתם רוצים לאשר את כל ארבעת הסעיפים? 

היו"ר אברהם הירשזון:

	 הכל. 

אהוד רצאבי:

	 לחבר הכנסת גפני – למרות דעתך עלי, כיוון שהכספים האלה מיועדים למשכורות לאנשים שלא קיבלו משכורת, תתפלא, אני אצביע בעד. אבל, רק הערה לסדר. אני חושב שהתקציב הזה פה, של המועצות הדתיות, נדמה לי שהוא היחיד שמקבל כסף בשנת 2004 יותר מאשר היה בשנת 2003. 

נסים דהן:

	 אחרי שלא שילמו כלום שנה שלמה? 

אהוד רצאבי:

	 120 מיליון היה התקציב בשנת 2003- - -

היו"ר אברהם הירשזון:

	 אבל זה לא מעניין אותנו - - 

אהוד רצאבי:

	 זה מעניין כי בעוד שבוע יבואו אלינו עוד פעם. 

קריאות:

	- - -

יצחק הרצוג:

	 עומרי שרון בנה לעצמו משרד דתות אלטרנטיבי. המועצות חוגגות - -

אהוד רצאבי:

	 התקציב בשנת 2003 היה 120 מיליון וקוצץ ל- 60 מיליון בשנת 2004. בהסדרים עם המפד"ל הוא גדל בעוד 40 מיליון, ואנחנו כבר ב- 100 מיליון. לפני כחודשיים העברנו עוד 20 מיליון ועכשיו עוד 20 מיליון. יכול מאד להיות שיבואו שוב ויעבירו עוד כספים. אז בסופו של דבר צריך להיכנס לשיקול דעת ולראות מה קורה שם. זה הכל. 

היו"ר אברהם הירשזון:

	תודה. מי בעד אישור הבקשה? תודה, מי נגד? תודה, הבקשה אושרה. 

חיים אורון:

	אני שלחתי מכתב לממונה על התקציבים כבר לפני שבועיים שבו אני מבקש לדעת מה תקציב משרד הדתות לשנת 2003 וביצוע 2004. אני לא מקבל תשובה. אני עומד לעשות פסטיבל כזה, ואותו הדבר גם כאן. אני מבקש תשובה. 














































צו לעידוד השקעות הון (קביעת אזורים לעניין מפעל תיירות)(תיקון), התשס"ד-2004 


אשר ואנונו:
	
	אני מבקש את אישור הוועדה לצו לעידוד השקעות הון בעניין קיבוץ קרית ענבים – לקבוע שהקיבוץ יהיה במעמד של אזור עדיפות א' לעניין החוק, עד ליום 31 בדצמבר, 2004, להקמת מלון עממי. אני רוצה להזכיר את ההיסטוריה, שבשנת 96 היתה שריפה שכילתה חלק מהמלון. בזמנו ניתנה החלטת ממשלה בנושא, וניתן צו אישור. המלון לא הצליח למצות את כתב האישור הישן והתקבלה החלטת ממשלה ב- 2002. 

חיים אורון:

	אני בעד, אבל המתכונת של חוק עידוד השקעות הון בתיירות הוא נקודתי, וכל פעם יש נקודות אחרות. זו בעיה עקרונית. אני גם בעבר התנגדתי לזה, כי חוק עידוד השקעות הון בתעשייה – יש לו גיאוגרפיה. בתיירות הסבירו פעם שזה לפי הצורך. פעם זה שר כזה ופעם שר אחר. פעם אזור ים המלח כולל את בקעת הירדן. בקרית ענבים היתה שריפה, אז אני בעד.

צבי הנדל:

	 באופן טבעי יש יחס יותר סלחני, בגלל השריפה שהיתה. אני עוד לא הבנתי למה זה קשור. אם היתה שריפה והיה נזק, אז הביטוח צריך לשלם. אני עדיין לא הבנתי למה אנחנו נדרשים לחקיקה הזו, או שפספסתי משהו בדברי ההסבר. הקשבתי ושמעתי בהסבר שהם לא ניצלו את כתב ההרשאה שהיה להם. אז שיחדשו את כתב ההרשאה. האם ההרשאה שלהם היתה על אזור עדיפות לאומית א', ולכן - - 

קריאה:

	לא, לא. זה לא ככה. נווה דקלים קיבלה עדיפות א', וכרם שלום – לא. כי ככה זה בנוי. 

צבי הנדל:

	 אני רוצה להבין – האם השריפה פה היא גורם? 

קריאה:

	זו הדרך של האוצר - - 

נסים דהן:

	 אני בעד אבל אני רוצה להבין מה המדיניות של משרד התיירות בבניית חדרים.  הרי מי שמכיר את האזור – מעלה החמישה, נווה אילן, שורש – יש שם מספר קיבוצים שכל אחד הקים לעצמו בזמנו בית הארחה שהתפתח. האם מדיניות החדרים מצדיקה שם עוד בית מלון? יכול להיות שנאשר להם ואז יתברר שכלכלית אי אפשר לבנות שם, כי עובדה שהם לא פעלו 7 שנים כי כנראה לא הצליחו להרים את הסיור מבחינה כלכלית, ועכשיו ניתן להם עוד 4 חודשים, אבל עוד פעם – זו בעיה כלכלית, כי מספר החדרים בסביבה הוא מספיק גדול. 

אנה שניידר:

	יש לי שאלה – מה יקרה ב- 1 בינואר, 2005? 

קריאה:

	אין כלום. 

אשר ואנונו:

	המשקיע זה קופת חולים "מכבי" וחברת בניה. בעקבות השריפה התקבלה החלטת הממשלה הראשונית. הבעיה שהיתה לקיבוץ בהקשר הזה היתה בהתחלה בעיה של מציאת יזמים, ולאחר מכן היתה בעיה אחרת שקשורה בעצם לבג"ץ של הקשת הדמוקרטית המזרחית, שמנע מהם להשיג היתר בניה מול המנהל. מצד אחד המדינה נתנה, ובצד השני היא עיכבה את המלון מלממש את כתב האישור. פה היתה בעצם הבעיה. להערכתנו הבניה תסתיים בסוף השנה. 

היו"ר אברהם הירשזון:

	 מי בעד אישור הבקשה? מי נגד? תודה, הבקשה אושרה. 









































תקנות מס ערך מוסף (הוראת שעה)(תיקון), התשס"ד-2004


היו"ר אברהם הירשזון:

	 אנחנו עוברים לנושא הבא שעל סדר היום – תקנות מע"מ. 

עופר שרון:

	התקנות האלה נועדו להקל על הקבלנים שברשותם מלאי של דירות שלא הצליחו למכור, באופן שהם יוכלו להשכיר את הדירות למגורים מבלי שה יחויבו במס ערך מוסף. לולא התקנות האלה הם מתחייבים במס ערך מוסף על פי תקנות מע"מ כשימוש לצורך עצמי. אנחנו מבקשים להאריך את תוקף התקנה שהסתיימה ב- 15 באוגוסט עד ל- 31 בדצמבר, 2005. 

אהוד רצאבי:

	היום אתם גוף מאוחד, אגף המסים המאוחד.  היה דבר כזה גם במס הכנסה, כאשר אדם משכיר דירה יש את סעיף 85 שהופך את זה להיות רכוש קבוע. אם כבר עושים מהלך, תכניסו את הכל, לא צריך לעשות חלקים –חלקים. קבלן שתקוע וישכיר דירה, יהיה פטור ממע"מ, אבל מס הכנסה יגבה ממנו, מהצד השני. 

עופר שרון:

	אני אביא את זה לתשומת ליבו של איתן. 

צבי הנדל:

	 אני רוצה להצטרף לדברי חבר הכנסת רצאבי. בי"ת – אני מבקש, לא כל שנה. העניין הזה, ככל שנצליח להכניס לתכנון מסודר, יש לנו עניין גדול לשחרר דירות להשכרה., ואז לא כל אחד יצטרך לקנות בית. לכן, הכיוון הוא נכון, אבל תעביר לממונים עליך, לעשות פה איזושהי רפורמה חד פעמית, אינסטנט. 

דניאל בנלולו:

	 אני רוצה לדעת את התאריך של ההתחלה, ואם אפשר לא לקצוב אותו. 

שוש שחם:

	אני מלשכת עורכי הדין. אתם, חברי הכנסת, מחליטים לגופו של עניין. במאמר מוסגר, ההקלה הזו היא באמת מבורכת, וכנ"ל מה שאומר חבר הכנסת אהוד רצאבי. יחד עם זה, מן הראוי שחקיקה מהסוג הזה תיעשה זמן סביר קודם, כי אחד הדברים הבסיסיים בחקיקה בכלל ובחקיקת משנה, של תקנות בפרט, זה הידיעה מראש והיציבות הכלכלית. מן הראוי שוועדת הכספים תיקח את זה לתשומת לבה, וזה יופנה למנהל החדש של אגף המסים. חקיקה מעין זו היא חקיקה כלכלית והיא משנה מצב משפטי, ולכן היא צריכה להיות זמן סביר מראש. במקרה הספציפי הזה זה היה צריך להיות לפחות 3 או 4 חודשים מראש. מדובר כאן, בעצם, בחוזי שכירות שנהוג לעשות אותם לשנה ויותר. מן הראוי שהחקיקה הזו תיעשה זמן סביר מראש מפה ולהבא. 

נסים דהן:

	על פי התקנות, מתאריך 15 באוגוסט, 2004, מי שישכיר דירה ל- 24 חודש נוספים גם ייהנה מההטבה הזו, העיקר שחוזה ההשכרה היה לפני ה- 15 באוגוסט. 



עופר שרון:

	זה נכון. 

יצחק כהן:

	 אני שואל – למה לא להרחיב את זה לא רק לקבלנים אלא בכלל? 

נסים דהן:

	 אדם פרטי פטור ממע"מ. 

עופר שרון:

	מה שרציתי להבהיר – קודם כל, השכרה לפי סעיף 31 (1) לחוק מע"מ היא פטורה ממע"מ. אני כמובן אעביר את הבקשות וההערות לאיתן רוב, מנהל רשות המסים. רציתי להבהיר שבעצם קיזוז מס התשומות נעשה על ידי הקבלנים. זאת אומרת, הקבלנים זוכים להקלה על ידי ההחזר של מס התשומות, בעוד שההשכרה פטורה ממס. לכן, בעצם, לפי התקנות, ללא התקנות האלה, בעת ההשכרה, קיימת חבות במס. התקנות האלה דוחות את המועד לשנתיים. השנתיים מתחילות ממועד ההשכרה. כלומר, אם ראשית ההשכרה התחילה לפני ה- 15 באוגוסט, 2004 – אז יש לך את זה. 

נסים דהן:

	 אז שיהיה כתוב. 

עופר שרון:

	זה כתוב. זה משתמע מנוסח התקנות, בהחלט, כן. 

היו"ר אברהם הירשזון:

	 תודה רבה. רבותיי, מי בעד? מי נגד? תודה, אושר. 





















שינויים בתקציב לשנת ‏2004



היו"ר אברהם הירשזון:

	 אנחנו חוזרים להעברות תקציביות. מספר פניה לוועדה – 488, 400, 501, 502 ו- 503. 

ערן יעקב:

	488 זה סך הכל הרשאה להתחייב בגין איחוד אגפי המסים. אנחנו נדרשים להאריך את ההתקשרות עם חברת הייעוץ שעושה את הייעוץ לאיחוד האגפים. הרשאה להתחייב היא בסך 2.5 מיליון שקל. 

נסים דהן:

	 מה זה, למחשוב? 

ערן יעקב:

	לא, זה עבור חברת הייעוץ לאיחוד האגפים. 

היו"ר אברהם הירשזון:

	 מי בעד אישור בקשה מספר 488? תודה, הבקשה אושרה. 

ערן יעקב:

	501 זו בקשה בנושא סחר חוץ. אנחנו עומדים לצאת למכרז לגבי סחר חוץ, אך לפני זה אנחנו נותנים למל"מ, שהיא החברה שמפעילה את סחר החוץ של מדינת ישראל, להאריך אתה את החוזה עד 2008. אנחנו צריכים להתקשר אתם עד ל- 2008 והמשמעות הכספית היא 75 מיליון ₪. אנחנו צריכים לצורך זה לאשר את זה בשוטף על מנת שנוכל להתקשר אתם. 

נסים דהן:

	 למה בשוטף? השר התחייב. 

ערן יעקב:

	הרשאה להתחייב. 

נסים דהן:

· - - 

ערן יעקב:
	
	כי זה נמצא בשוטף. זה סעיף שמותנה בהכנסה, היות והוא ניזון מתוך אגרות מיחשוב. 

	ב- 502 זו העברה במזומן של אותה חברת ייעוץ. אני, בזמנו, אישרתי פה הרשאה להתחייב בגין חברת תפן על מנת שנוכל להתקשר. 2 מיליון ₪ שזה העברה במזומן על סמך אותה הרשאה להתחייב. 

	יש עוד מיליון שקל העברה פנימית לשם- משוטף לפיתוח לצורך תגבור תקציב הפיתוח שלהם. ב- 503 יש שני דברים. האחד זו הרשאה להתחייב 200 מיליון ₪ בגין חוזה, היות והחשב הכללי חייב אותנו לצאת למכרז לאפיון מערכת סחר חוץ חדשה, היות ולא הוחלפה עשרות שנים החברה, מל"מ, שהיא מנהלת היום את סחר החוץ של מדינת ישראל. בגין זה אנחנו רוצים לצאת למכרז. כדי שנוכל לצאת למכרז אנחנו צריכים לאפשר את ההרשאה להתחייב. רוב הכסף הזה, כולו, כמעט, מגיע מתוך אגרות המחשוב שכבר דיברנו עליהם פה. 

סמדר אלחנני:

	הנושא הזה של הוצאת נתונים סטטיסטיים לחברות חיצוניות שאוספות את כל המידע – מתוך ידע אישי אני מבקשת להבטיח שכל הנתונים יהיו זמינים ללא תשלום לרשויות השלטון. אני גם רוצה לדעת עד כמה הלשכה המרכזית לסטטיסטיקה מעורבת בזה, כי היא בעצם חלק גדול מהמקור לדברים האלה, והיא גם המשתמש הסופי. הנתונים האלה הם קניין ציבורי, קניין רוחני. שלא יהיה מצב שהחברה שזוכה במכרז להכנת הנושא הזה תגבה סכומים עבור הידע. שאם, נניח, אני ארצה לעשות מחקר על נתוני סחר החוץ של ישראל – שאל אצטרך לשלם כסף. אני מדברת על הדברים מידע אישי. 

ערן יעקב:

	הנתונים האלה נמצאים באינטרנט והם זמינים חינם, אין כסף. לכן אני לא רואה שום בעיה. 

	לגבי שאר הדברים – אנחנו הבטחנו במכרז שכל הרשויות הממשלתיות תוכלנה לקבל את אותו מחיר שאנחנו נשלם עבור הנתונים, במידה ונידרש. את כל שאר הנתונים הם יקבלו באותם תנאים שאנחנו נקבל. כלומר, שאנחנו בעלי המכרז ואנחנו בעלי הידע הזה. כל גוף ממשלתי יקבל את הנתונים האלה. ישבנו ואישררנו את זה, וקבענו את המנגנון המתאים. 

יצחק הרצוג:

	 הסכום הוא מאד גדול. הפרוייקט הוא חשוב מאד, אבל הסכום גדול. 

ערן יעקב:

	הסכום גדול כי ההתקשרות היא למספר רב של שנים, וזו הרשאה להתחייב רק כדי לחתום על החוזה. זה סכום שהוא לא מדויק, היות ולא רצינו לחשוף את החוזה כי יש חברות שהיו שמחות לדעת מה האומדן. 

נסים דהן:

	 הרשאה להתחייב היא בדרך כלל חלק מהתקציב השוטף, חלק מהתקציב המזומן של אותו משרד בשנים הבאות. אז כשאתה לוקח מהרזרבה הכללית 200 מיליון להרשאה להתחייב, המשמעות היא שאתה מעביר תקציב מזומן לתקציב שיוקצב בשנים הבאות. לשנה הקרובה, ב- 2004, אתה לא צריך את כל ה- 200 מיליון, כי אל"ף – גמרת את כל השנה. אתה צריך 20 מיליון. 

חיים אורון:

	אם מדובר על פרוייקט מחשוב – למה צריך להתחייב ל- 10 שנים? למה להוציא מכרז ל- 10 שנים? אם החלטתם לעשות outsourcing לדברים האלה – תעשו את זה ל-5 שנים ונראה, אולי יש גורם יותר זול. 

יעקב ערן:

	לחבר הכנסת דהן – על מנת להתקשר אנחנו מחויבים את ההרשאה להתחייב בגובה העתידי. כלומר, 20 מיליון, כי החוזה שייחתם יהיה על סכום הרבה יותר גדול, סביב ה- 200 מיליון או יותר. הסכום הזה ממומן דרך אגרת מחשוב שמגובית ברשומות. אני לא יכול לחתום בכלל, אני לא יכול לצאת למכרז כשאין את גובה ההסכם כולו. 

	לגבי התחייבות ל- 10 שנים, ההוצאה בגין העבודה פה היא השקעה אדירה. רוב התשלום פה הוא בגין התשלום השוטף של המערכת. היום אנחנו משלמים גם, עבור זה, משהו כמו 22 מיליון ₪, עבור התשלום השוטף של המערכת לשנה. זו מערכת שמנהלת למעשה את כל סחר החוץ של מדינת ישראל, אפרופו – למ"ס ניזון מאותה מערכת נתונים. 

חיים אורון:

	אבל למה להתחייב לגורם חיצוני ל- 10 שנים? 

יעקב ערן:

	כי אף גורם לא יתחייב לזמן קצר. ההשקעה פה היא עצומה. 

היו"ר אברהם הירשזון:

	 רבותיי – מי בעד הבקשה? רוב בעד. מי נגד? 1 נגד. תודה, הבקשה אושרה. 

	אני חיכיתי שיבואו נציגים בקשר לבקשות של המשרד לביטחון פנים, אבל מאחר ומדובר בפניה לרשות למלחמה בסמים אני מציע שנאשר את זה. 

יצחק הרצוג:

	 פרוייקט משותף. 

היו"ר אברהם הירשזון:

	 הבקשות הן – 368, 369, 370.  2 מיליון שקל לפרוייקט משותף. מי בעד האישור? – רוב. מי נגד? אין נגד. תודה רבה. 

	בנושא של בית החולים איכילוב אני רוצה להודיע שישבנו, חברי הכנסת יצחק כהן, אהוד רצאבי ואני, והבטיחו לתת לנו תשובה. ביקשתי את חבר הכנסת כהן לבדוק את הנושא. אין תשובה. אני רואה את הדבר הזה כחמור מאד. אני רואה את ההתנהלות של משרד האוצר כלפינו בהעברות תקציביות. יכול להיות שאנחנו צריכים לנהל את כל הדברים בעצמנו, ולא להתחשב בכלל בנציגי האוצר. לא ייתכן שמנהל הוועדה מסכם אתם אתמול שהם מגיעים לכאן, והבוקר, שעה לפני כינוס הוועדה אומרים לנו שהנציגים לא יגיעו. אני חושב שזה זלזול בוועדה, זלזול של פקידי האוצר. אני לא מוכן לעבור על זה לסדר היום, כולל על הנושא של בית החולים איכילוב. אני אנסה להיפגש עם שר האוצר ולבקש ממנו לקבל החלטה: או שהוא רוצה לעבוד כפי שצריך לעבוד עם ועדת הכספים או שוועדת הכספים תנזוף בפקידיו ותנהל דיון כיצד מתנהלים. למען כבודם של חברי הכנסת שבאים בזמן הפגרה לעבוד, לא ייתכן שנציגי הממשלה לא יופיעו. יש בעיה בנושא הזה כי לא רוצים להעניש גורמים שמגיע להם כסף בגלל פקידים שלא מגיעים. אני מודה לכם, הישיבה נעולה. 

